親愛ｅ阿母：
阿母， 你gam知影， 每一年ｅ母親節 diorh 親像 我ｅ生日 仝款， 每過 一個母親節， diorh 累積 母親對我一年ｅ愛， ho我有大一歲ｅ感覺， 今年已經是第二十個母親節ａ， ho 你照顧至今 已經二十 冬 gue ａ， di ze 二十 dang lai de， 你對我 vor 怨 vor 悔ｅ， diorh sng 我惹你生氣、 ho 你操煩， 媽媽依然對我抱著ziork大ｅ期望， 希望我 e dang 有好ｅ表現、 好ｅ成績 ki gah 別人競爭， ho我上好ｅ環境gah資源， 買教科書ho我、 sang我ki 補習、 m giann 風雨接送我siong ha ko、 dak gang m驚艱苦 teh 我打點好tak ceh 以外ｅdai zi， diorh 是 希望我 e dang 專心tak ceh， m 免煩lor 有其他事務 來giau riau 我ｅ心思。
這封批， du liau我自己 bheh hiong阿母se dor sia以外， ma bheh teh弟弟妹妹ga 阿母se dor sia， yin iah閣細漢， m bhat dai zi， 所以由 我zit個 哥哥teh yin表達心中ｅgam un， gam sia 阿母用心盡力對 zit 個 家庭ｅ付出， mui 一日為著準備 za dng ho gui ge hue ａ 食， diroh愛比阮 閣 ka 早起床， am si 洗衣閣 愛比阮 ka uann睏， 平常時閣 愛操煩 家中每一個人ｅ身體gah 大hang 小hangｅdai zi， 實在si ziork 辛苦， 勞心又閣勞力，zit ma 我回想起來， 實在si 足 m甘 阿母an ne 受苦， zit ma 我 e dang 做ｅ diorh si作一個乖囝，mai ho 你 操煩， 認真tak ceh， mai ho 你 栽培我所開ｅ 錢、 時間gah心力浪費掉， 請你閣 忍耐幾年， 等我完成學業e dang 出社會趁錢ｅ時陣， 我會ziork pah拼ｅ， 希望e dang ho 阿母gue ka 好ｅ生活， 完成你 想bheh出國遊山玩水ｅ願望。